Superior is 'n hawestad in die deelstaat Wisconsin geleë aan die oewer van die Bowemeer. Die administratiewe setel van Douglas County is hier geleë. Die stad is net suid van Duluth en word verbind met 'n brug. Die eerste Franse ontdekkingsreisigers het reeds in 1661 hier verby beweeg en handelsposte gestig. Die eerste permanente nedersetting is egter eers in 1853 gevestig. Die nedersetting het staat gemaak op bosbou en skeepsvervoer. Die eerste spoorlyn is in 1881 hier na toe aangelê en dit het in 1887 dorpstatus en in 1889 stadstatus gekry. Daar is 'n groot Finse gemeenskap in die stad. Collier's Encyclopedia, Crowell-Collier Educational Corporation, Volume 21, Bladsy 642. Hierdie artikel is ’n saadjie. Voel vry om Wikipedia te help deur dit uit te brei.